open-index/open-wikipedia-markdown huggingface dataset:
மீநாயகன்

**மீநாயகன்** (**சூப்பர்ஹீரோ**) என்பது ஒரு வீர கதாபாத்திரமாகவும் தனித்தித்திறமை வாய்ந்தவர்காலகாவும் இயற்கைக்கு அப்பாற்பட்ட சக்திகளைக் கொண்டுள்ளவர்கள் மீநாயகன் ஆவார்கள். இவர்களின் பாத்திரம் தங்கள் பிரபஞ்சத்திற்கு சூப்பர் வில்லன்களிடமிருந்து ஏற்படும் தீமையை எதிர்த்துப் போராடுவதற்கும், பொதுமக்களைப் பாதுகாப்பதற்கும் அர்ப்பணிக்கப்பட்டுள்ளது.

மீநாயகன் ஒரு புனைகதைகளின் வகையாகும். இது சிறப்பு கதாபாத்திரங்களை மையமாகக் கொண்டது, குறிப்பாக 1930 களில் இருந்து அமெரிக்க காமிக் புத்தகம் மற்றும் திரைப்படங்களில் உருவாக்கப்பட்டுள்ளது. சில மீநாயகன்கள் (எடுத்துக்காட்டாக பேட்மேன்) ஒரு சாதாரண மனிதனாகவும் இயற்க்கைக்கு எதிரான சக்திகள் இல்லாமலும் உலகத்திற்கு வரும் ஆபத்துகளை முறியடிப்பதற்காக தொழிநுட்ப உதவியுடன் போராடும் கதாபாத்திரமாக சித்தரிக்கப்பட்டு இருக்கும். ஆரம்பத்தில் மீநாயகன் காதாபாத்திரங்கள் கேலிசித்திரைகள் மூலம் தீமை செய்பவனை எதிர்த்து போராடும் பாத்திரமாக உருவாக்கப்பட்டது. கால போக்கில் அது ஒரு கற்பனை மனித காதாபாத்திரமாக சித்தரிக்கப்பட்டுள்ளது. பெரும்பாலும் சூப்பர் ஹீரோக்கள் அவர்களை வெளிக்காட்ட விருப்பாமல் முகமூடி அணிந்தும், அவர்களுக்கேற்ற ஆடைகளை அனைத்தும் தோற்றம் அழிப்பார்கள்.

ஸ்பைடர் மேன், ஆன்ட் மேன், அயன் மேன், தோர், ஹல்க், கேப்டன் அமெரிக்கா, வால்வரின், பிளாக் பாந்தர், கேப்டன் மார்வெல், டாக்டர் ஸ்ட்ரேஞ்ச், கோஸ்ட் ரைடர் போன்ற பல மீநாயகன் கதாபாத்திரங்கள் மிகவும் பிரபலமானது.

## வரலாறு
1917 ஆம் ஆண்டு காலப்பகுதிகளில் தான் மீநாயகன் (சூப்பர் ஹீரோ) என்ற சொல் உருவானது. தனித்துமானவனாகவும் சிறப்பு மிக்கவனாகவும் தனித்துவமான ஆடையில் சாகசம் செய்யும் இராபின் ஊட் போன்ற நாட்டுப்புற ஹீரோக்கள் தான் இந்த வார்த்தைக்கு முன்னோடிகள் ஆகும். 1903 ஆம் ஆண்டு முதல் முகமூடி அணிந்து பழிவங்கும் வரலாற்று கற்பனை வாய்ந்த நாடகம் த சிகார்லட் பிம்பர்னல். இந்த நாடகம் முதல் சூப்பர் ஹீரோ அடையாளத்தை பிரபலப்படுத்தியது. அதைத் தொடர்ந்து  ஜிம்மி டேல் (1914), ஸிரோ (1919), பக் ரோஜர்ஸ் (1928) போன்ற முகமூடி அணிந்த காதாபாத்திரங்கள் தோன்றத் தொடங்கியது. 1936 ஆம் ஆண்டு காலப்பகுதியில் பான்டோம் என்ற காமிக் துண்டு ஹீரோ கதாபாத்திரங்கள் தோன்றின. அதைத் தொடர்ந்து  
படோருஸ் (1928) மற்றும் போபியே (1929) மற்றும் நாவலாசிரியர் பிலிப் வைலியின் கதாபாத்திரமான ஹ்யூகோ டேனர் (1930) உள்ளிட்ட சூப்பர் வலிமையுடன் ஆடை அணியாத கதாபாத்திரங்கள் தோன்றின.

1940 களில் ப்ளாஷ், கிரீன் லான்டர்ன் மற்றும் ப்ளூ பீட்டில் போன்ற பல மீநாயகன் கதாபாத்திரங்கள் அறிமுகமானது. அதைத் தொடர்ந்து மார்வெல் காமிக்ஸ் வருகைக்கு பிறகு கேப்டன் அமெரிக்கா, ஸ்பைடர் மேன், அயன் மேன், எக்ஸ்-மென் போன்ற பல மீநாயகன்கள் அறிமுகமானார்கள். அவர்களின் கதாபாத்திரங்கள் திரைப்படமாகவும் வடிவமைக்கப்பட்டு மிகப்பெரிய வணிக வெற்றியும் அடைந்தது என்பது குறிப்பிடத்தக்கது.

## தமிழில்
* 
தமிழில் 1950 ஆம் ஆண்டுகளில் வரைகதை மூலம் மீநாயகன் கதாபாத்திரங்கள் தோன்றினர். அதைத் தொடர்ந்து கந்தசாமி (2009, முகமூடி (2012), ஹீரோ (2019) போன்ற சில தமிழ் சூப்பர் ஹீரோ திரைப்படங்கள் வெளியானது. மாயாவி, மாய மந்திரன், சூப்பர் சுந்தரி போன்ற தமிழ் தொலைக்காட்சியில் மீநாயகன்கள் தொடர்களும் ஒளிபரப்பானது.

## மேற்கோள்கள்


## வெளி இணைப்புகள்
*
*

பகுப்பு:மீநாயகன்கள்
சூப்பர்வில்லன்

**சூப்பர்வில்லன்** அல்லது **சூப்பர் கிரிமினல்** என்பது அமெரிக்க வரைகதை புத்தகங்களில் எதிர்மறை கதாபாத்திரமாக சித்தரிக்கப்படும் கதாபாத்திரம் ஆகும். பெரும்பாலான சூப்பர் ஹீரோ திரைப்படங்களில் சூப்பர் ஹீரோக்கள் பெரிய சவால்களை எதிர்த்து சூப்பர் வில்லன்களுடன் சண்டை போடுதல் போன்றே காண்பிக்கப்படுகிறது. சூப்பர் வில்லன்களின் பாத்திரம் மனிதநேயமற்றவனாகவும் விசித்திரமானவன சக்தி கொண்டவனாகவும் அல்லது வெற்றிகிரகவாசியாகவும் சித்திரக்கப்படுகின்றது. பெண் சூப்பர் வில்லன் கதாபாத்திரத்தை சில நேரத்தில் சூப்பர் வில்லன்ஸ் என்றும் அழைப்பார்கள். அதே தரும் சூப்பர் ஹீரோ என்ற சொல்லை பெண்களுக்கும் கூறுவார்கள்.

ஜோக்கர், லெக்ஸ் லூதர், கிரீன் கோப்லின், லோகி, தானோஸ் போன்ற சூப்பர் வில்லன்கள் மிகவும் பிரபலமானவர்கள்.

## மேற்கோள்கள்


## வெளி இணைப்புகள்
*
*

பகுப்பு:சூப்பர் வில்லன்கள்
திருவல்லம் சிறீ பரசுராம சுவாமி கோவில்

**திருவல்லம் சிறீ பரசுராம சுவாமி கோவில்** தென்னிந்தியாவின் மிகப் பழமையான கோயில்களில் ஒன்றாகும்.இது திருவனந்தபுரம் ,  திருவல்லத்தில் கரமணை ஆற்றின் கரையில் அமைந்துள்ளது.

இது கேரளாவில் பரசுராமருக்கு அமையப் பெற்ற ஒரே கோவில் ஆகும்.

கோவளம் கடற்கரையில் இருந்து 6 கி.மீ தூரத்திலும்,  திருவனந்தபுரம் பன்னாட்டு வானூர்தி நிலையத்திலிருந்து 5 கி.மீ. தொலைவிலும், திருவனந்தபுரத்திலிருந்து 3 கி.மீ தொலைவிலும், ஆற்றுக்கால் பகவதி கோயிலிலிருந்து 3 கி.மீ தொலைவிலும், பழஞ்சிறா தேவி கோயிலிலிருந்து 2 கி.மீ தொலைவிலும், சிறீ ஆலுக்காடு தேவி கோயிலிலிருந்து 1 கி.மீ தூரத்திலும் அமைந்துள்ளது.

இந்த பாரம்பரிய கோவில் முக்கியத்துவம் வாய்ந்த தேசிய நினைவுச்சின்னங்களின் பட்டியலில் வைக்கப்பட்டுள்ளது.

## வரலாறு

பாண்டியன் காலத்தின் பிற்பகுதியில் 12 மற்றும் 13 ஆம் நூற்றாண்டில் இந்த கோயில் கட்டப்பட்டதாக வரலாறு கூறுகிறது.

இந்த கோவில் கேரள தொல்பொருள் துறையால் பாதுகாக்கப்பட்ட நினைவுச்சின்னமாக கருதப்படுகிறது. இந்த கோவிலை திருவிதாங்கூர் தேவஸ்வம் வாரியம் நிர்வகிக்கிறது.

இது தர்ப்பணம் செய்ய, அதாவது முன்னோர்களுக்கு அஞ்சலி செய்ய புகழ் பெற்ற இடமாகும்.

பரசுராமர் கேரளாவை உருவாக்கியவர் என்றும் அதனால்  அவருக்கு அமைக்கப் பெற்ற  கோயில் எனவும், அவரது பக்தர்களுக்கு புனித இடமாகவும்  புராணம் கூறுகிறது.

ஆடி அமாவாசை தினத்தன்று இங்கு வரும் இந்துக்கள் கரமனை ஆற்றில் குளித்து விட்டு தமது மூதாதையர்களுக்கு நினைவு கூறும் சடங்கான தர்ப்பணம் எனும் மத சடங்கு செய்கிறார்கள்.ஆடி அமாவாசை என்பதை  மலையாள மொழியில் 'கர்க்கிடக வாவு' என கூறுகின்றனர். அன்றைய தினம் கேரளத்தில் அரசு விடுமுறை நாளாகும்.

## குறிப்புகள்

பகுப்பு:திருவனந்தபுரம் மாவட்டத்தில் உள்ள இந்துக் கோயில்கள்
பாமுல புஷ்ப ஸ்ரீவாணி

**பாமுல புஷ்ப ஸ்ரீவாணி** (, பிறப்பு: ஜூன் 22 1986) எனும்   ஒய். எஸ். ஆர். காங்கிரஸ் கட்சிவைச் சேர்ந்த ஆந்திரா  அரசியல்வாதி ஆவார் . முன்னாள் இவர் ஆந்திராவின் துணை முதல்வர் ஆவார்.மேலும் இவர்  குருபாம் சட்டமன்றத் தொகுதியில் இருந்து இரு முறை  சட்டமன்ற உறுப்பினராக தேர்வு செய்யப்பட்டார் . முன்னாள் பழங்குடியினர் நலத்துறை அமைச்சராகவும் உள்ளார்.

## மேற்கோள்கள்

பகுப்பு:ஆந்திரப் பிரதேச அரசியல்வாதிகள்
பகுப்பு:1986 பிறப்புகள்
பகுப்பு:வாழும் மக்கள்
பகுப்பு:ஆந்திரப் பிரதேச மக்கள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
க. நாராயண சுவாமி

**களத்தூர் நாராயண சுவாமி** (*K. Narayana Swamy*) என்பவர் இந்திய அரசியல்வாதியும் ஆந்திரப் பிரதேச சட்டமன்ற உறுப்பினரும் ஆவார். இவர் கங்காதர நெல்லூர்  சட்டமன்றத் தொகுதியைப் பிரதிநிதித்துவப்படுத்துகின்றார். இவர் ஒய். எஸ். ஆர். காங்கிரசு கட்சியைச் சேர்ந்தவர்.

2019ஆம் ஆண்டில், ஒய். எஸ். ஜெகன்மோகன் ரெட்டி தலைமையிலான அமைச்சரவையில் ஆந்திரப் பிரதேசத்தின் துணை முதலமைச்சர்களில் ஒருவரானார். மேலும் இவர் கலால் மற்றும் வணிக வரித்துறை அமைச்சராகவும் பொறுப்பேற்றார்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1949 பிறப்புகள்
பகுப்பு:வாழும் மக்கள்
காளி கிருஷ்ணா ஸ்ரீநிவாஸ்

**காளி கிருஷ்ணா ஸ்ரீநிவாஸ்**  என்கிற நானி எனும்   ஒய். எஸ். ஆர். காங்கிரஸ் கட்சிவைச் சேர்ந்த ஆந்திரா  அரசியல்வாதி ஆவார். தற்போது இவர் ஆந்திராவின்    துணை முதல்வர் ஆவார்.மேலும் இவர்  ஏலூர் சட்டமன்றத் தொகுதியில் இருந்து மூன்று  முறை  சட்டமன்ற உறுப்பினராக தேர்வு செய்யப்பட்டார் .  சுகாதாரம் மற்றும் குடும்ப நலத்துறை
அமைச்சராகவும் உள்ளார்.

## மேற்கோள்கள்

பகுப்பு:ஆந்திரப் பிரதேச அரசியல்வாதிகள்
பகுப்பு:வாழும் மக்கள்
பகுப்பு:ஆந்திரப் பிரதேச மக்கள்
பகுப்பு:ஆந்திரப் பிரதேச சட்டமன்ற உறுப்பினர்கள்
நீராறு அணை

**நீராறு அணை** என்பது இந்திய ஒன்றியம் தமிழ்நாட்டின் கோயம்புத்தூர் மாவட்டத்தில் அமைந்துள்ள நீர்த்தேக்கமாகும்.  நீராற்றின் குறுக்கே 1975 ஆம் ஆண்டு மேலணை, 1982 ஆம் ஆண்டு கீழணை என இரண்டு இடங்களில் அணைகள் கட்டப்பட்டுள்ளது. பரம்பிக்குளம் ஆழியாறு பாசன திட்டத்தின் கீழ் வரும் இந்த அணைகளின் மொத்தக் கொள்ளளவு முறையே 0.04 டி.எம்.சி மற்றும் 0.17 டி.எம்.சி ஆகும். 

## இடைமலையாற்றின் துணையாறு

கேரளாவில் உருவாகி தமிழ்நாட்டிற்குள் பயணித்து மீண்டும் கேரள எல்லைக்குள் பாய்ந்து இடைமலையாறு பேரியாற்றுடன் கலக்கின்றது. இடைமலையாற்றின் துணையாறாக நீராறு தமிழ்நாட்டின் இடைமலைக்குடி அருகே இணைகின்றது.

## சுற்றுலாத் தளம்

தமிழ்நாட்டின் புகழ்பெற்ற சுற்றுலாத் தளங்களுள் ஒன்று வால்பாறை. இங்கு வரும் சுற்றுலாப் பயணிகள் தவறாமல் காணச் செல்லும் இடங்களில் ஒன்று நீராறு அணை. நீராறு அணைப் பகுதியைச் சுற்றி இருக்கும் வனப்பகுதி யானைகள் வழித்தடமாக இருப்பதால் யானைக் கூட்டத்தின் நடமாட்டம் இப்பகுதியில் மிக அதிகமாகக் காணப்படும். யானைகள் நடமாட்டம் காரணமாக நீராறு அணைக்குச் செல்லும் சாலையில் சுற்றுலாப் பயணிகளுக்கான போக்குவரத்து அடிக்கடி நிறுத்தப்படுவது உண்டு. 

## மேலும் பார்க்க
* ஆனைமலை

## ஆதாரங்கள்



பகுப்பு:கோயம்புத்தூர் மாவட்டத்திலுள்ள அணைகள்
ஜி. கிஷன் ரெட்டி

**ஜி. கிஷன் ரெட்டி** (*G. Kishan Reddy*, பிறப்பு: மே  15, 1964) என்பவர் ஒரு இந்திய அரசியல்வாதியும்,  சுற்றுலா, 
வடகிழக்கு பிரதேச மேம்பாடு மற்றும் கலாச்சார அமைச்சரும் ஆவார். பாரதிய ஜனதா கட்சியின்  தெலங்காணா   தலைவராக  இருந்துள்ளார். அம்பர்பெட்
சட்டமன்ற தொகுதியில் இருந்து இரு முறை வெற்றிபெற்று உள்ளார். ﻿செகந்தராபாது மக்களவைத் தொகுதியில் இருந்து நாடாளுமன்ற உறுப்பினராக உள்ளார்.

## மேற்கோள்கள்

பகுப்பு:தெலங்காணா அரசியல்வாதிகள்
பகுப்பு:வாழும் மக்கள்
பகுப்பு:ஆந்திரப் பிரதேச மக்கள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:இந்திய அமைச்சர்கள்
பகுப்பு:இந்திய அமைச்சரவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:18ஆவது மக்களவை உறுப்பினர்கள்
பாவ்ரி நாச்

**பாவ்ரி நாச்** அல்லது **தார்பா நாச்** இந்தியாவின் மகாராஷ்டிரா மாநிலத்தின் மேற்கு கடற்கரை மற்றும் மலைப்பகுதிகளில் வசிக்கும் *கோக்னா* பழங்குடி சமூகத்தினரால் ஆடப்படும் பழங்குடி நாட்டுப்புற நடனம் ஆகும். இந்த நடனம் விழாக்காலங்களில் ஆண்கள் மற்றும் பெண்களால் ஆடப்படும் குழு நடனம் ஆகும்.  இந்த நடனத்தின் பூர்வீகம் மகாராஷ்டிரம் என்றாலும் அதனுடன் பூலோக ரீதியாக தொடர்பு கொண்டுள்ள குஜராத் மாநிலத்திலும் இந்த நடனம் ஆடப்படுகிறது.

## தோற்றம் மற்றும் பின்னணி
மகாராஷ்டிரா மாநிலத்தில் உள்ள மேற்குப்பகுதியின் மலைப்பாங்கான பகுதிகளில் வசிக்கும் “கோக்னா” என்ற பழங்குடி சமூகத்திலிருந்து இந்த பழங்குடி நடனம் உருவானதாகக் கூறப்படுகிறது. இந்த நடன வடிவத்தை ஆண் மற்றும் பெண் இருவரும் நிகழ்த்துகின்றனா்.  மேலும் இது "தார்பா" என்ற ஒரு வகை உலர்ந்த குடுவைப் பழத்தில் இருந்து  தயாரிக்கப்படும் காற்றிசைக் கருவியால் இந்த நடனத்திற்கு *“தார்பா நாச்”* என்ற மற்றொரு பெயரிலும் அழைக்கப்படுகிறது. இந்த இசைக் கருவியிலிருந்து வரும் ஒலி மாறுபட்ட இசையாக உள்ளது.தார்பா இசைக் கருவி இந்த நடனத்திற்கு கூடுதல் பலம் சோ்ப்பதாக உள்ளது.

## நடன நுட்பம் மற்றும் நிகழ்த்துமுறை
பொதுவாக பண்டிகை காலங்களில் ஆண்களும் பெண்களும் சோ்ந்து ஆடும் இந்த நடனம் நெருக்கமான உடல் உருவாக்கத்தில் நிகழ்த்தப்படும் ஆட்டமாகும். இதில் கலைஞர்கள் ஒருவருக்கொருவர் தங்களது இடுப்பை நெருக்கமாக வைத்துக் கொண்டு நடனத்தின்  போது  பல்வேறு சிக்கலான வடிவங்களை உருவாக்குகின்றனா். இந்த நடன முறையை ஆடுவதற்கு பங்கேற்பாளர்களின் சிறந்த திறன்கள், தனித்த ஆற்றல் மற்றும் செயல்திறன் போன்ற அம்சங்கள் மிக முக்கியத் தேவைகளாக உள்ளன. நடனத்தின் தோற்றச் செறிவு ஆடும் கலைஞர்களின் கால் அசைவுகளில் உள்ளது. கால்களை முன்னும் பின்னும் இரு அடி அல்லது ஒரு அடி எடுத்து வைத்து மிகவும் நோ்த்தியாகவும் ஒத்திசைவாகவும் இந்த நடனம் ஆடுப்படுகிறது. இது ஒரு குழுவாக ஆடும் நடனம் மட்டுமல்ல சில வேளைகளில் தனி கழைக்கூத்து  வடிவமாகவும் ஆடப்படும் நடன வடிவமும் ஆகும். தார்பா இசைக்கருவியை ஊதும் கலைஞா் மட்டும் தனித்த ஆடை அலங்காரத்துடன் இருப்பார்.  பழங்குடியின ஆண்கள் பாவ்ரி நாச்சை ஒரு குழுவில் தனித்தனியாகவோ அல்லது தனி ஒருவராகவோ ஆடுகிறார்கள்.பெண்களை தோளில் சுமந்து கொண்டு இசைக்கு ஏற்றவாறு  வட்டமாகச் சுற்றி வருதல்,  ஆண்கள் ஒன்று சோ்ந்து  ஒரு மனித பிரமிட்டை உருவாக்குதல் அல்லது ஒரு நடனக் கலைஞரை ஒரு தடித்த கம்பத்தில் சுற்றுவது போன்ற திறன்களை இந்த நடனம் உள்ளடக்கி உள்ளது.  இது “கோக்னா” எனப்படும் பழங்குடி சமூகத்தைச் சேர்ந்த ஒரு பழங்குடி நடன பாணி. ஆகையால் இந்த நடனத்திற்கென தனியாகப் பயிற்சி  மையங்கள்  எதுவும் இந்தியாவிலோ அல்லது வெளிநாட்டிலோ இல்லை.

## உடை மற்றும் அலங்காரம்
இந்த நடனம் ஆண்களாலும் பெண்களாலும் நிகழ்த்தப்படலாம், எனவே அணியும் ஆடை அதற்கேற்ப மாறுபடும். அவை பின்வருமாறு:

### ஆண்கள்
ஆண்கள் பயன்படுத்தப்படும் உடையில் ஒரு வெள்ளை சட்டை, ஒரு கருப்பு மேல் அங்கி, ஒரு வெள்ளை வேட்டி மற்றும் ஒரு வெள்ளை நிறத் தலைப்பாகை, தலைப்பாகை இல்லாத சமயங்களில் தலையில் கட்டிக்கொள்ள வண்ணத் துண்டுகளை கட்டிக்கொள்வா். கால்களில் சலங்கை கட்டிக் கொண்டும் ஆடுவா். 
### பெண்கள்
பெண்கள் பொதுவாக சேலைகளையே அனிந்து கொள்வா். இருப்பினும் உடுத்தும் முறையில் பழங்குடியின பாணி தென்படுகிறது.

## மேற்கோள்கள்

## வெளி இணைப்பு
பாவ்ரி நடனம்- காணொலி

பகுப்பு:இந்திய நாட்டுப்புற நடனங்கள்
பகுப்பு:நாட்டுப்புறக் கலைகள்
ஹெலன் லோம்பார்ட்

**ஹெலன் லோம்பார்ட் (Helen Lombard)**, ஹெலன் காசின் கருசி என்றும் ஹெலன் கருசி விஷர் என்றும் ( 1904-1986) அழைக்கப்படும் இவர் ஒரு அமெரிக்க பத்திரிகையாளர் ஆவார்.  *இவர் வாஷிங்டன் வோல்ஸ்* (1941) என்ற வாஷிங்டன் வதந்திகளின் உள் புத்தகத்திற்கு மிகவும் பிரபலமானவர்.  

## வாழ்க்கை
ஹெலன் காசின் கருசி அமெரிக்க கடற்படையில் ஒரு அதிகாரியாக இருந்த ஸ்டீபன் காசின் என்பவரின் பேத்தியாவார். 1927ஆம் ஆண்டில் இவர் கர்னல் இமானுவேல் யூஜின் லோம்பார்ட் என்ற பிரெஞ்சு தூதரை மணந்தார்.  இவரது 1941 நினைவுக் குறிப்புகள், வாஷிங்டன் வால்ட்ஸ் என்பது வாஷிங்டனில் ஒரு இராஜதந்திர பணிப்பெண்ணின் வாழ்க்கையுடன் தொடர்புடையது. அவர்கள் போராட்டத்தைப் பற்றிய (1947) ஒரு வரலாற்று படைப்பாகும். 

ஹெலன் லோம்பார்ட் பின்னர் மேரிலாந்தின் சார்லஸ் கவுண்டியைச் சேர்ந்த பீட்டர் விஷருடன் மீண்டும் இரண்டாவது திருமணம் செய்து கொண்டார். அங்கு இவர் குதிரைகளை வளர்த்தார். 1977ஆம் ஆண்டில் இவர் லா பிளாட்டாவில் உள்ள சார்லஸ் கவுண்டி நர்சிங் ஹோமில் வசிக்க சென்றார். அங்கு இவர் 1986 மே 11, அன்று இறந்தார்.  

## குறிப்புகள்

பகுப்பு:1986 இறப்புகள்
பகுப்பு:1904 பிறப்புகள்
இந்திய நாய் இனங்கள்

**இந்திய நாய் இனங்கள்**
நம் உள்ளூர் இயற்கையாக அமைதந்த  நாய் இனங்களை இந்திய நாய் இனங்கள் என்கிறோம்.  பொதுவாக நாட்டு நாய் என்று அழைக்கிறோம். இந்திய நாய் இனங்கள் ராஜபாளையம், சிப்பிப்பாறை, அலங்கு, கோம்பை, மலையேறி, கன்னி போன்ற இனங்கள் மிகப் பிரபலம். இந்திய பாரம்பரிய  நாய் இனங்கள் இந்தியா மட்டும் அல்லாத அண்டை நாடுகளிலும் காணப்படுகிறது. இந்திய நாய்கள் மிகவும் பாதுகாப்பாகவும் எச்சரிக்கை ஆகவும் செயல்படும் எனவே இந்த இணக்களை காவல் துறை பயன்படுத்துகிறது. இயற்கையாகவே வளர்ந்த இனமாக இருப்பதால் இந்திய காலநிலை வளர்ப்பது எளிதாக உள்ளது. சருமத்திற்கு மிகக் குறைவாக உள்ளதால் மற்ற இணங்களை விட ஒப்பீட்டளவில் சுத்தமாக இருக்கின்றன

## மேற்கோள்கள்

பகுப்பு:நாய்கள்
ஹெலினா லாங்ஹோர்ன் பவல்

**ஹெலனா லாங்ஹோர்ன் பவல் (Helena Langhorne Powell)** (1862-1942) இவர் ஒரு ஆங்கில வரலாற்றாசிரியரும் மற்றும் கல்வியாளரும் ஆவார். இவர் லீட்ஸ் பெண்கள் உயர்நிலைப்பள்ளியின் தலைமை ஆசிரியராகவும், கேம்பிரிட்ஜ் பயிற்சி கல்லூரியின் முதல்வராகவும், லான்காஸ்டர் கேட் செயின்ட் மேரிஸ் பயிற்சி கல்லூரியின் முதல்வராகவும் இருந்துள்ளார்.  

## வாழ்க்கை
ஹெலனா லாங்கோர்ன் பவல் 1862 செப்டம்பர் 15 அன்று பிறந்தார். இவர் கிளாபம் உயர்நிலைப் பள்ளி மற்றும் கேம்பிரிட்ஜ், நியூன்ஹாம் கல்லூரியில் கல்வி பயின்றார். அங்கு இவர் 1884இல் வரலாற்றில் முதல் வகுப்பில் தேர்ச்சி பெற்றார்.  இவர் 1885 முதல் 1892 வரை ஆக்ஸ்போர்டு உயர்நிலைப் பள்ளியில் உதவித் தலைமையாசிரியராகவும், 1892 முதல் 1903 வரை லீட்ஸ் உயர்நிலைப் பள்ளியின் தலைமை ஆசிரியராகவும் பணி புரிந்தர். 1903 முதல் 1908 வரை கேம்பிரிட்ஜ் பயிற்சி கல்லூரியின் முதல்வராகவும், 1908 முதல் 1926 வரை செயின்ட் மேரி பயிற்சி கல்லூரியின் முதல்வராகவும் இருந்துள்ளார். இவர்  1942 சூன் 4, அன்று இறந்தார்.  

## படைப்புகள்

* *பள்ளிகளில் மத போதனை.* *ஒரு தாள்* , 1905 
* *மத ஆசிரியர்களாக பெண்கள்*, 1908 
* (பதிப்பு. ) பெட் வரலாறுகள் 
* *இங்கிலாந்து மக்களின் வரலாறு; டியூடர்ஸ் அண்ட் ஸ்டூவர்ட்ஸ்*, 1929 

## குறிப்புகள்

பகுப்பு:1942 இறப்புகள்
பகுப்பு:1862 பிறப்புகள்
பிரிம்ஹாம் பாறைகள்

**பிரிம்ஹாம் பாறைகள்** (*Brimham Rocks*) ஒரு காலத்தில் **பிரிம்ஹாம் செங்குத்துப் பாறைகள்** (*Brimham Crags*) என்று அழைக்கப்பட்டன. இது 183.9 எக்டேர் (454 ஏக்கர்) பரப்பளவு கொண்ட சிறப்பு அறிவியல் ஆர்வத்தின் தளம் (எஸ்.எஸ்.எஸ்.ஐ) மற்றும் புவியியல் பாதுகாப்பு ஆய்வு (ஜி.சி.ஆர்) தளமாகும். இது வடக்கு யார்க்சயரின் ரிப்பனுக்கு தெற்கே 8 மைல் (13 கி.மீ) தொலைவில் அமைந்துள்ளது. இந்தத் தளம் 1958 ஆம் ஆண்டில் சிறப்பு அறிவியல் ஆர்வத்தின் தளமாக அறிவிக்கப்பட்டது. இது பூர்ச்ச (பிர்ச்) வனப்பகுதியின் சிறிய பகுதிகளுடன் இருக்கு பருமணற்கல்லின் வெளிப்புறமாகு.ம் இது ஈரமான மற்றும் உலர்ந்த புதர்ச்செடிகள் கொண்ட நிரம்பிய பெரிய கரம்பு நிலமாகும்

இந்தத் தளம் அதன் நீரால் அரிக்கப்பட்ட பாறைகளுக்கும் வானிலையால் அரிக்கப்பட்ட பாறைகளுக்கும் பெயர் பெற்றது. அவை 325 மில்லியன் ஆண்டுகளுக்கு முன்பு உருவானதிலிருந்து அற்புதமான வடிவங்களை எடுத்துள்ளன. 18 மற்றும் 19 ஆம் நூற்றாண்டுகளில், ஹேமான் ரூக் போன்ற பழம்பொருள் ஆர்வலர்கள் டுரூயிடுகளால் ஓரளவிற்குச் செதுக்கப்பட்டிருக்க முடியுமா என்று ஆச்சரியப்பட்டனர். இது 1860 ஆம் ஆண்டின் ஜேம்ஸ் மேக்பெர்சனின் பண்டைய கவிதைகளின் துண்டுகள் மற்றும் புதிய-டுரூயிடிசத்தில் வளரும் ஆர்வத்துடன் பிரபலமாக இருந்த ஒரு யோசனையாகும். இருநூறு ஆண்டுகளாக, சில கற்கள் டுரூயிட் சிலைகள், டுரூயிட் பலிபீடம் மற்றும் டுரூயிட் எழுதும் மேசை போன்ற கற்பனை பெயர்களைக் கொண்டுள்ளன.

பிரிம்ஹாம் பாறைகள் அதன் புவியியல் மற்றும் மேட்டுநில வனப்பகுதி மற்றும் அமில ஈரமான மற்றும் வறண்ட வெப்ப வாழ்விடங்களின் மதிப்பு காரணமாக சிறப்பு அறிவியல் ஆர்வத் தள நிலைமையைக் கொண்டுள்ளது. அவை சிக்வீட் வின்டர்கிரீன், கவ்பெர்ரி, போக் அஸ்போடெல் மற்றும் மூன்று வகையான குட்டைப்புதர்ச்செடிகள் (ஹீத்தர்) போன்ற உள்ளூர் மற்றும் சிறப்புத் தாவர வடிவங்களை ஆதரிக்கின்றன.

## மேற்கோள்கள்

## வெளி இணைப்புகள்

* National Trust, Brimham Rocks website
* Brimhamrocks.co.uk (archived)
* Brimham Rocks Nidderdale, Dave-ford.co.uk (archived)
*  (Contains a section on Brimham Rocks, and a comment about the Noonstone at the end).

பகுப்பு:ஐக்கிய இராச்சியத்தின் புவியியல்‎
ரோமானா குர்னெரி

**ரோமானா குர்னெரி (Romana Guarnieri)** (1913-2004) இவர் ஒரு இத்தாலிய இடைக்காலவாதி ஆவார். 1946 ஆம் ஆண்டில் மார்குரைட் பொரேட்டை *தி மிரர் ஆஃப் சிம்பிள் சோல்ஸ்* என்ற பத்திரிகையின் ஆசிரியராக அடையாளம் காணப்பட்டவர்  ஆவார்.

## வாழ்க்கை
ரோமானா குர்னெரி 1913இல் ஹாக்கில் பிறந்தார். ஒரு இத்தாலிய தந்தைக்கும் மற்றும் ஒரு டச்சு தாயுக்கும் மகளாவார். இவரது இளம் வயதிலேயே இவரின் பெற்றோர் பிரிந்தார்கள். இவர் நாத்திகரும் மற்றும் தியோசோபிஸ்ட்களுமான தனது தாத்தா பாட்யால் வளர்க்கப்பட்டார். தனது தாயின் இரண்டாவது திருமணத்திற்குப் பிறகு, ஒரு இத்தாலிய கட்டிடக் கலைஞருடன், இவர் இத்தாலிக்குச் சென்று  ரோமில் வசித்து வந்தார். 1939ஆம் ஆண்டில் இவர் ஜெர்மன் மொழி மற்றும் இலக்கியத்தில் பிஎச்டி பெற்றார். 1938ஆம் ஆண்டில் இவர் கத்தோலிக்க பாதிரியார் கியூசெப் டி லூகா என்பவரைச் சந்தித்தார். அவருடன் எடிசியோன் டி ஸ்டோரியா இ லெட்டரதுராவை நிறுவுவதில் ஒத்துழைத்தார்.   பின்னர், இவர் ரோமன் கத்தோலிக்க மதத்திற்கும் மாறினார்.

எல்'ஓசர்வடோர் *ரோமானோவில்* வெளியிடப்பட்ட ஒரு கட்டுரையில் குர்னெரி மார்குரைட் தனது படைப்பாற்றலை வெளிப்படுத்தினார்.

1962இல் டி லூகாவின் மரணத்திற்குப் பிறகு, இவர் உருவாக்கிய *காப்பக இத்தாலியனோ பெர் லா ஸ்டோரியா டெல்லா* பீட்டேவை இயக்கியுள்ளார்.

இவர் 2003 திசம்பர் 24 அன்று இறந்தார்.

## குறிப்புகள்

பகுப்பு:2004 இறப்புகள்
பகுப்பு:1913 பிறப்புகள்
ஆன்ட் மேன்

**ஆன்ட் மேன்** (**எறும்பு மனிதன்**) என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இப்பாத்திரம் எழுத்தாளர்களான ஸ்டான் லீ, லாரி லிபர் மற்றும் ஜாக் கிர்பி ஆகியோரால் உருவாக்கப்பட்டது. ஆன்ட் மேனின் முதல் தோற்றம் செப்டம்பர் 1962 இல் இருந்தது டேல்ஸ் டு ஆஸ்டோனிஷ் #35 இருந்து ஆரம்பிக்கப்பட்டது.

எறும்பு மனிதன் கதாப்பாத்திரமான ஸ்காட் லாங் ஒரு புத்திசாலியான விஞ்ஞானி. இவரும் இவரின் குழுவும் அளவை மாற்றக்கூடிய ஒரு பொருளைக் கண்டுபிடித்தனர். ஒரு விபத்தில் இருந்து மீநாயகன் எறும்பு மனிதன் கதாபாத்திரமாக தன்னை அறிமுகப்படுத்தி கொண்டார். ஆண்ட்-மேன் (2015), கேப்டன் அமெரிக்கா: சிவில் வார் (2016), ஆன்ட்-மேன் மற்றும் தி வாஸ்ப் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் இவரின் கதாபாத்திரம் அறியப்பட்டது.

## கற்பனையான கதாபாத்திர வாழ்க்கை வரலாறு
பல ஆண்டுகளாக பல்வேறு கதாபாத்திரங்கள் எறும்பு மனிதன் என்ற பட்டத்தை ஏற்றுக்கொண்டன, அவற்றில் பெரும்பாலானவை அவென்ஜர்ஸ்களுடன் இணைக்கப்பட்டுள்ளன.

### ஹாங்க் பிம்

அசல் ஆன்ட் மேன் உயிர் இயற்பியலாளர் மற்றும் பாதுகாப்பு செயல்பாட்டு மைய நிபுணர். தனது முதல் மனைவி மரியா ட்ரோவயாவின் மரணத்திற்குப் பிறகு ஒரு மீநாயகனாக மாற முடிவு செய்தார்.

### [[ஆன்ட் மேன் (இசுகாட்காட் லாங்)|இசுகாட்காட் லாங்]]
ஸ்காட் லாங் ஒரு திருடன், அவர் தனது மகள் கசாண்ட்ரா "காஸ்ஸி" லாங்கை இதய நோயிலிருந்து இருந்து காப்பாற்ற எறும்பு மனிதன் உடையை திருடிய பிறகு ஆன்ட் மேன் ஆனார். தனது குற்ற வாழ்க்கையிலிருந்து சீர்திருத்தப்பட்ட லாங் என்பவர் ஹாங்க் பிம்மின் உதவியுடன் முழுநேர எறும்பு மனித வாழ்க்கையை மேற்கொண்டார். இவர் முதலில் பென்டாஸ்டிக் போர் குழுவுடன் உடன் இணைந்தார், பின்னர் அவென்ஜர்ஸ் குழுவில் முழுநேர உறுப்பினரானார்.

### எரிக் ஓ கிராடி
எரிக் ஓ கிராடி ஆண்ட்-மேன் பட்டத்தை எடுக்கும் மூன்றாவது பாத்திரம். இவரின் வாழ்வில் மூன்று நெறிகள் பொய், ஏமாற்று, திருட மற்றும் கையாள விரும்பும் எரிக் தன்னுடைய சுயநலத் திட்டங்களுக்காக எறும்பு மனிதன் கவசத்தைத் திருடினார். அதில் பெண்களை கவர்ந்திழுக்க "மீநாயகன்" என்ற அந்தஸ்தைப் பயன்படுத தொடங்கினார்.

## திரைப்படங்கள்
* ஆன்ட்-மேன் 
* கேப்டன் அமெரிக்கா: சிவில் வார் 
* ஆன்ட்-மேன் மற்றும் தி வாஸ்ப் 
* அவெஞ்சர்ஸ்: எண்ட்கேம்

## மேற்கோள்கள்

## வெளியிணைப்புகள்
*[Ant-Man (disambiguation)](http://www.marvel.com/universe/Ant-Man_(disambiguation)) at the Marvel Universe
*Ant-Man at the Marvel Database Project
*
*Ant-Man 

பகுப்பு:1962 வரைகதை கதாபாத்திரங்கள்
பகுப்பு:மார்வெல் வரைகதை மீநாயகன்கள்
பகுப்பு:அமெரிக்க மீநாயகன்கள்
பகுப்பு:ஸ்டான் லீ உருவாக்கிய கதாபாத்திரங்கள்
பகுப்பு:லாரி லிபர் உருவாக்கிய கதாபாத்திரங்கள்
பகுப்பு:ஜாக் கிர்பி உருவாக்கிய கதாபாத்திரங்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
ஆசியபசிபிக் பொருளாதார கூட்டமைப்பின் இளைஞர் அறிவியல் விழா

**ஆசியபசிபிக் பொருளாதார கூட்டமைப்பின் இளைஞர் அறிவியல் விழா** *(APEC Youth Science Festival)* என்பது  ஆசிய-பசிபிக் பொருளாதார கூட்டுறவு  அமைப்பு   நடத்தும் ஓர் அறிவியல் கண்காட்சி ஆகும்.  அறிவியல் தொழில்நுட்பத்தில் ஆர்வமுள்ள 15 முதல் 18 வயதுடைய இளையவர்களுக்கு இவ்விழா நடத்தப்படுகிறது.  கற்றலுக்கான கலாச்சார தடைகளை உடைத்தல் இவ்விழா நடத்தப்படுவதன் நோக்கமாகும்.  முதன்முதலாக இவ்விழா 1998 ஆம் ஆண்டு சியோல் நகரில் நடைபெற்றது. 

1996  ஆம் ஆண்டு நவம்பர் 13 அன்று நடைபெற்ற இரண்டாவது ஆசிய-பசிபிக் பொருளாதார கூட்டுறவு  அறிவியல் மற்றும் தொழில் நுட்ப மாநாட்டில் கொரியா குடியரசின் தலைவர்  ஆ.ப. பொ. கூ. இளைஞர் அறிவியல் விழாவை  நடத்த வேண்டுமென முன்மொழிந்தார்.

## விழாக்கள்

## மேற்கோள்கள்

## புற இணைப்புகள்
* https://web.archive.org/web/20100917232134/http://apec.org/apec/news___media/2004_media_releases/050804_youthsciencefest.html
பகுப்பு:அறிவியல்
ஜமீலா ஹம்மாமி

**ஜமிலா ஹம்மாமி (Jamila Hammami )** இவர் சர்வதேச செஞ்சிலுவை சங்கத்தின்  ஓமானில் பணித் தலைவராக உள்ளார்.

## வாழ்க்கை
ஜமீலா ஹம்மாமி ஐக்ஸ்-மார்சேய் பல்கலைக்கழகத்தில் கல்வி பயின்றார். இவர் 2002இல் சர்வதேச செஞ்சிலுவை சங்கத்தில் பணியாற்றத் தொடங்கினார். 2008ஆம் ஆண்டில் சவுதி அரேபியாவிலிருந்து திருப்பி அனுப்பப்பட்ட 62 ஈராக்கிய வீரர்களின் குடும்பங்களைக் கண்டுபிடிக்க ஈராக் அதிகாரிகளுக்கு இவர் அழைப்பு விடுத்தார். அந்த ஆண்டின் பிற்பகுதியில் ஈரான்-ஈராக் போரில் கொல்லப்பட்ட கிட்டத்தட்ட 250 வீரர்களின் உடல்களை சர்வதேச செஞ்சிலுவை சங்கத்தின் மூலம் பரிமாற்றம் செய்ய ஏற்பாடு செய்தார். 2010 மற்றும் 2011 ஆம் ஆண்டுகளில் இவர் காத்மாண்டுவில் பணிபுரிந்து வந்தார். நேபாள உள்நாட்டுப் போரில் தப்பியவர்களுக்கு இடைக்கால நிவாரணம் அளித்தார். 2014-5 ஆம் ஆண்டில் , லெபனானின் திரிப்போலியில் சர்வதேச செஞ்சிலுவை சங்கத்தின் குழுத் தலைவராக இருந்தார். சிரிய உள்நாட்டுப் போரிலிருந்து பரவிய ஆயுத வன்முறையால் பாதிக்கப்பட்ட சமூகங்களுடன் இணைந்து பணியாற்றினார்.

## குறிப்புகள்

பகுப்பு:வாழும் மக்கள்
சந்திரிகா தாண்டன்

**சந்திரிகா டாண்டன் (Chandrika Tandon)** இவர் ஒரு இந்திய-அமெரிக்க தொழிலதிபரும் மற்றும் கிராமி விருதுக்கு பரிந்துரைக்கப்பட்ட கலைஞரும் ஆவார். இவர், தாண்டன் கேபிடல் அசோசியேட்ஸ் என்ற வணிக ஆலோசனை நிறுவனம்  மற்றும் லிங்கன் நிகழ்த்து கலை மையம் போன்றவற்றின் இயக்குநர் குழுவிலும்  மற்றும் பெர்க்லீ இசைக் கல்லூரியின் ஆலோசனைக் குழுவின் உறுப்பினராகவும் உள்ளார்.

தாண்டன் நியூயார்க் பல்கலைக்கழகத்தின் அறங்காவலர் குழுவின் துணைத் தலைவராகவும், இப்பல்கலைகழக முதல்வரின் உலகளாவிய அமைப்பின் தலைவராகவும், தாண்டன் பொறியியல் பள்ளிக் குழுவின் தலைவராகவும் உள்ளார். இவர் பெயரிடும் உரிமையை 2014இல் $ 100 மில்லியனுக்கு கொண்டு வந்தார். இவர் நியூயார்க் பல்கலைக்கழகத்தின் ஸ்டெர்ன் வணிகப்பள்ளி  மேல்ய்ம் இவர் நியூயார்க் பல்கலைக்கழகத்தின் லாங்கோன் சுகாதார மையத்தின் அமைப்புகளிலும் பணியாற்றுகிறார். 
தாண்டன் ஆல்பர்ட் கல்லடின் பதக்கம், வால்டர் நிக்கோல்ஸ் பதக்கம், மற்றும் பாலிடெக்னிக் பதக்கம் ஆகியவற்றைப் பெற்றுள்ளார்.

இவர் நான்கு இசைத் தொகுப்புகளை வெளியிட்டுள்ளா. "சோல் கால்" என்ற இசைத் தொகுப்பிற்கு கிராமி விருதுக்கான  பரிந்துரையைப்  பெற்றார். 2018 இல் , இவர் உலக இந்து காங்கிரசின் பேச்சாளராக இருந்தார்.

## ஆரம்ப கால வாழ்க்கை
சந்திரிக்கா தமிழ்நாட்டின் சென்னையில் ஒரு தமிழ் குடும்பத்தில் பிறந்தார். இவர் தனது சகோதரி இந்திரா நூயியுடன் சேர்ந்து   தியாகராய நகரில் உள்ள ஹோலி ஏஞ்சல்ஸ் ஆங்கிலோ இந்தியன் மேல்நிலைப் பள்ளியில் பள்ளிப்படிப்பை முடித்தார் . பின்னர் சென்னை கிறித்துவக் கல்லூரி மற்றும் அகமதாபாத்தின் இந்திய மேலாண்மை கழகம்  ஆகியவற்றிலிருந்து வணிகப் பட்டங்களைப் பெற்றார்.

## வணிக வாழ்க்கை
தாண்டன், ஒரு அமெரிக்க மேலாண்மை ஆலோசனை நிறுவனமான மெக்கின்ஸி amp; கம்பெனியில் பங்குதாரராக தேர்ந்தெடுக்கப்பட்ட முதல் இந்திய-அமெரிக்க பெண்ணாவார் ஆவார்.

இவர் 1992இல் தாண்டன் கேபிடல் அசோசியேட்ஸ் என்ற வணிக நிறுவனத்தை நிறுவினார். மேலும், சேஸ் மன்ஹாட்டன் கார்ப்பரேஷன், அமெரிக்கா, யூனிபான்கோ (பிரேசில்), சன்கார்ப்-மெட்வே லிமிடெட் (ஆஸ்திரேலியா), கடற்படை நிதிக் குழு, அமெரிக்க வங்கி, ரபோபங்க் மற்றும் ஏபிஎன் அம்ரோ உள்ளிட்ட பல நிறுவன வாடிக்கையாளர்களுக்கு ஆலோசனை வழங்கியுள்ளார்.

## உதவி
நியூயார்க் பல்கலைக்கழகத்தின் தாண்டன் பொறியியல் பள்ளிக்கு  அமெரிக்க டாலரில் 100 மில்லியன் உதவித்தொகை வழங்கினார். இதௌ இந்திய அமெரிக்கரின் மிகப்பெரிய நன்கொடையாகும். அமெரிக்க இந்தியா அறக்கட்டளையின் &nbsp; &ndash; அறங்காவலராகவும் பணியாற்றியுள்ளார். (2005 &ndash; 2011) 

## கல்வி மற்றும் நிர்வாகம்
அமெரிக்காவின் நியூயார்க் பல்கலைக்கழகத்தில் துணைத் தலைவர் மற்றும் அறங்காவலர் குழுவில் பணியாற்றினார். நியூயார்க் பல்கலைக்கழகத்தில் முதல்வரின் உலகளாவிய அமைப்பின் தலைவராகப் பணியாற்றினார். நியூயார்க் பல்கலைக்கழகத்தின் ஸ்டெர்ன் வணிக்கப்பள்ளியின் உறுப்பினராகவும், அதன் மேற்பார்வையாளர் குழுவிலும் செர்ந்து பணியாற்றி வருகிறார். அமெரிக்காவின் நியூ ஹேவன், சி.டி யில் அமைந்துள்ள, யேல் பல்கலைக்கழகத்தின் உறுப்பினராகவும், சர்வதேச நடவடிக்கைகள் குறித்த முதல்வரின் அமைப்பிலும் உள்ளார். அமெரிக்காவின் பாஸ்டன், பெர்க்லீ இசைக் கல்லூரியின் உறுப்பினர் மற்றும் முதல்வரின்  ஆலோசனைக் குழுவிலும் இருக்கிறார். உலகெங்கிலும் உள்ள தற்கால மேற்கத்திய இசை பயிற்சிக்கான தாண்டன் குளோபல் பள்ளிகளுக்கு நிறுவனராகவும் தாண்டன் இருக்கிறார். இந்தியாவின் தமிழ்நாட்டிலிலுள்ள சென்னையில் சென்னை கிறித்துவக் கல்லூரியின், உலகத்தரம் வாய்ந்த வணிகத் திட்டத்தின் நிறுவனராகவும் மற்றும் பங்களிப்பாளராகவும் இருக்கிறார்.

## குறிப்புகள்

பகுப்பு:அமெரிக்கத் தமிழர்
பகுப்பு:இந்திய இசை
பகுப்பு:வாழும் மக்கள்
ஜனசேனா கட்சி

**ஜனசேனா கட்சி ** (*JanaSena Party*) ஆந்திரப் பிரதேசத்திலுள்ள அரசியல் கட்சியாகும். தெலுங்குத் திரையுலகில் மிக முக்கிய நடிகராக உள்ள பவன் கல்யாண் 2014 ஆம் ஆண்டு ஜனசேனா கட்சியை தொடங்கினர்  .

## சான்றுகள்

பகுப்பு:ஆந்திர அரசியல் கட்சிகள்
கிளியோபாட்ராவின் ஊசி

**கிளியோபாட்ராவின் ஊசி** (**Cleopatra's Needle**) பண்டைய எகிப்தின், புது எகிப்திய இராச்சியத்தை ஆண்ட 18-ஆம் வம்ச பார்வோன் மூன்றாம்  தூத்மோஸ் மற்றும்  19-ஆம் வம்ச பார்வோன் இரண்டாம் ராமேசஸ் எழுப்பிய ஊசி போன்ற செங்குத்தான மூன்று கல்தூபிகள் ஆகும். கிபி 1819-இல் அலெக்சாந்திரியா, அல்-உக்சுர் மற்றும் ஹெலியோபோலிஸ் நகரங்களை தொல்லியல் அகழ்வாய்வு செய்கையில் கண்டெடுக்கப்பட்ட இக்கல்தூபிகளுக்கு பின்னர் பிரான்சு நாட்டவர்கள் கிளியோபாட்ராவின் ஊசிகள் எனப்பெயரிட்டனர்.   பண்டைய எகிப்தை கிமு 332 முதல் கிமு 32 முடிய ஆண்ட தாலமி வம்சத்தின் ஏழாம் கிளியோபாற்றாவுக்கும் இக்கல்தூபிகளுக்கும் எவ்வித தொடர்பும்  இல்லை. 19-ஆம் நூற்றாண்டில் இந்த மூன்று கல்தூபிகளை சீரமைத்து அதில்  ஒன்று நியுயார்க் நகரத்திலும்,  ஒன்று இலண்டன் நகரத்திலும், ஒன்று பாரிசு நகரத்திலும் காட்சிக்கு வைக்கப்பட்டுள்ளது.

## கிளியோபாட்ராவின் கல்தூபி, இலண்டன்
இலண்டன் கிளியோபாட்ரா ஊசி, எகிப்தின் பார்வோன் மூன்றாம் தூத்மோஸ் கிமு 1450-இல் ஹெலியோபோலிஸ் நகரத்தில் நிறுவினார்.  
இந்த கிளியோபாட்ரா ஊசியை, கிபி 1819-இல் எகிப்திய மன்னர் முகமது அலி பாட்சா, ஐக்கிய இராச்சியத்திர்ற்கு பரிசாக வழங்கினார். சில காரணங்களுக்காக இது எகிப்திலே இருந்தது.  பின்னர் 1877-இல் இது இலண்டனுக்கு எடுத்துச்செல்லப்பட்டது. 
## கிளியோபாட்ராவின் கல்தூபி, நியுயார்க்
நியுயார்க் கிளியோபாட்ரா ஊசியை, எகிப்திய இசுலாமிய சுல்தான் முகமது அலி பாட்சாவால், ஐக்கிய அமெரிக்காவுக்கு பரிசாக வழங்கப்பட்டது.இது நியூயார்க் நகர மையப் பூங்காவில் உள்ளது. 
## கிளியோபாட்ராவின் கல்தூபி, பாரிஸ்
எகிப்தின் பார்வோன் இரண்டாம் ராமேசஸ் என்பவர்  அல்-உக்சுர் எனுமிடத்தில் நிறுவிய இந்த கல்தூபியை, கிபி 1828-இல் எகிப்தின் சுல்தான் முகமது அலி பாட்சா பிரான்சு மன்னருக்கு அன்பளிப்பாக வழங்கினார்.  
## படக்காட்சிகள்


File:ACSIE010 - The Obelisk now in Central Park, New York, as it Stood in Alexandria, Egypt.jpg|கல்தூபி, அலெக்சாந்திரியா, கிமு 1884 
File:Cleopatra.needle.arp.400pix.jpg|கிளியோபாட்ரா ஊசி, இலண்டன் 
File:USA-NYC-Central Park-Cleopatra's Needle5.jpg|நியுயார்க் மையப்பூங்காவில் கிளியோபாட்ரா ஊசி 
File:Cleopatra's Needle-2.jpg|நியுயார்க் கிளியோபாட்ரா ஊசி
File:Hippodrome of Constantinople Obelisk 3.jpg|thumb|250px|மூன்றாம் தூத்மோஸ் நிறுவிய கல்தூபி, தற்போது துருக்கியின் இஸ்தான்புல்லில் உள்ளது


## இதனையும் காண்க
* சென் மோதிரம் 
* ஆங்க் (எகிப்தியச் சின்னம்)
* குறுங்கல்வெட்டு (பண்டைய எகிப்து)
* பண்டைய எகிப்திய அரசமரபுகள்

## மேற்கோள்கள்

## மேலும் படிக்க
* 

## வெளி இணைப்புகள்

* 
* 

பகுப்பு:எகிப்தியக் கட்டிடக்கலை
பகுப்பு:எகிப்திய நாகரிகம்
பகுப்பு:எகிப்தின் வரலாறு
பகுப்பு:இரண்டாம் ராமேசஸ்
பகுப்பு:எகிப்தின் தொல்பொருட்கள்
ஒடுக்கம்

**** (*Quarantine*) என்பது பெரும்பாலும் நோய் அல்லது தீங்குயிர் போன்றவை பரவாமல் தடுக்கும்பொருட்டு மக்களின் இயக்கத்தின்மீதும் சரக்குகளின் போக்குவரத்தின்மீதும் இழைக்கும் ஒருவகைத் தடையாகும். அதாவது மக்களையும் சரக்குகளையும் ஒடுக்கும் நடவடிக்கையாகும்.  சில சமயங்களில் மக்கள் தாங்களே ஒடுங்கிக்கொள்வதுமுண்டு. அந்த ஒடுக்கம் தன்னொடுக்கம் (self-quarantine) ஆகும்.

உறுதிப்படாத நோய்த்தீர்மானம் கிடைக்காவிட்டாலும் ஏற்கெனவே தொற்றுநோயோடு தொடர்புகொண்டிருக்கலாம் என்று ஐயத்திற்காளாவோரின் இயக்கத்தடைக்கே பெரும்பாலும் இந்தக் கிளவி வழங்குகிறது. இருப்பினும் இந்தக் கிளவி மருத்துவத் தனிமைப்பாடு என்னும் கிளவிக்கு ஈடாகவும் அடிக்கடி வழங்குகிறது; ஆயினும் மருத்துவத் தனிமைப்பாடு என்பது  தங்களுக்குத் தொற்றுநோய் தொற்றியுள்ளது என்று உறுதிப்பட்ட நோய்த்தீர்மானம் உடையவர்களை  உடல்நலம் வாய்ந்த  பிற  மக்களினின்றும் தனிமைப்படுத்தும் நடவடிக்கையைக் குறிக்கும்.

## மேற்கோள்கள்

பகுப்பு:மருத்துவம்
பகுப்பு:மருத்துவம் தொடர்பான குறுங்கட்டுரைகள்
பகுப்பு:நோய் எதிர்ப்பு முறைமைகள்
ஹெலியோபோலிஸ்

**ஹெலியோபோலிஸ்**  (**Heliopolis** - **City of the sun**) பண்டைய எகிப்திய மொழியில் ஹெலியோபோலிஸ் என்பதற்கு **சூரிய நகரம்** எனப்பொருள்படும். பண்டைய எகிப்தின் கீழ் எகிப்து பிரதேசத்தில் அமைந்த பண்டைய நகரம் ஆகும். இந்நகரம் எகிப்தின் பதிமூன்றாம் வம்ச பார்வோன்களுக்கு தலைநகரமாக விளங்கியது. தற்போது இந்நகரம் கெய்ரோ புறநகருக்கு வடகிழக்கில் அயின் சாம்ஸ் எனுமிடத்தில் உள்ளது.

இந்நகரம் பண்டைய எகிப்தின் துவக்க கால அரசமரபினர்களுக்கு தலைநகராக விளங்கியது. பழைய எகிப்து இராச்சியம் மற்றும் எகிப்தின் மத்திய கால இராச்சிய ஆட்சிக் காலங்களில் இந்நகரம் பெரிதாக விரிவாக்கப்பட்ட்து. பிற்காலத்தில் இதனருகில் புதிதாக கெய்ரோ நகரம் உருவானதால், ஹெலியோபோலிஸ் நகரத்தின் முக்கியத்துவம் குன்றியது. தற்போது இந்நகரத்தில் அழிபாடுகள் மட்டும் எஞ்சியுள்ளது.

12-ஆம் வம்ச பார்வோன் முதலாம் செனுஸ்ரெத் ஹெலியோபோலிஸ் நகரத்தில் நிறுவிய  இரா எனும் சூரியக் கடவுளுக்கு அர்ப்பணிக்கப்பட்ட 69 அடி உயர கல்தூபி மட்டும் எஞ்சியுள்ளது.

## இதனையும்  காண்க
* பண்டைய எகிப்திய அரசமரபுகள்
## மேற்கோள்கள்

## ஆதார நூற்பட்டியல்
* Allen, James P. 2001. "Heliopolis". In *The Oxford Encyclopedia of Ancient Egypt*, edited by Donald Bruce Redford. Vol. 2 of 3 vols. Oxford, New York, and Cairo: Oxford University Press and The American University in Cairo Press. 88–89
* Bilolo, Mubabinge. 1986. *Les cosmo-théologies philosophiques d'Héliopolis et d'Hermopolis. Essai de thématisation et de systématisation*, (Academy of African Thought, Sect. I, vol. 2),  Kinshasa–Munich 1987;  new ed., Munich-Paris, 2004.
* Reallexikon der Ägyptischen Religionsgeschichte - Hans Bonnet 
* Collier, Mark and Manley, Bill. *[[How to Read Egyptian Hieroglyphs]]: Revised Edition*. Berkeley: University of California Press, 1998.
* The Routledge Dictionary of Egyptian Gods and Goddesses, George Hart 
* Redford, Donald Bruce. 1992. "Heliopolis". In *The Anchor Bible Dictionary*, edited by David Noel Freedman. Vol. 3 of 6 vols. New York: Doubleday. 122–123

## வெளி இணைப்புகள்
*Obelisk of Psametik II from Heliopolis, removed and  reerected by Augustus in Rome

பகுப்பு:எகிப்திய நகரங்கள்
பகுப்பு:பண்டைய நகரங்கள்
பகுப்பு:எகிப்தில் உள்ள தொல்லியல் களங்கள்
பிலிப் ஈட்டன்

**பிலிப் ஈ. ஈட்டன்** *(Philip E. Eaton)* (பிறப்பு:1936)  என்பவர் அமெரிக்காவிலுள்ள சிக்காக்கோ பல்கலைக்கழகத்தில் வேதியியல் பேராசிரியராகப் பணிபுரிந்து ஓய்வு பெற்றவர் ஆவார். இவரும் இவருடன் ஆய்வில் ஈடுபட்ட சக ஆராய்ச்சியாளர்களும் 1964 ஆம் ஆண்டு கியூபேன் (C8H8) என்ற செயற்கை ஐதரோகார்பன் மூலக்கூறை முதன்முதலில் தயாரித்தனர்.

மாவோ-சி சாங்குடன் பணிபுரிந்த இவர் ஆக்டாநைட்ரோகியூபேன் தயாரித்த முதல் நபராகக் கருதப்படுகிறார். (இவர்களின் ஆய்வறிக்கை 2003 ஆம் ஆண்டில் வெளியிடப்பட்டது). எட்டு நைட்ரோ குழுக்களும் அதிக அளவில் பயன்படுத்தப்படும் கார்பன் - கார்பன் பிணைப்புகளும் இருப்பதன் காரணமாக  ஆக்டாநைட்ரோகியூபேன் மிகவும் சக்திவாய்ந்த ஓர் உயர் வெடிபொருளாக உள்ளது.

## தொடக்க காலம்

பிலிப் ஈ. ஈட்டன் 1936 ஆம் ஆண்டு நியூயார்க்கின் புரூக்ளின் நகரில் பிறந்தார். ஈட்டனுக்கு ஏழு வயதாக இருந்தபோது, அவரது குடும்பம் நியூ செர்சியிலுள்ள புத் ஏரிக்கு இடம் பெயர்ந்தது. இங்கேதான் இவர் ராக்சுபரி இலக்கணப் பள்ளியிலும் பின்னர் ராக்சுபரி உயர்நிலைப் பள்ளியிலும் சேர்ந்து படித்தார். இந்த உயர்நிலைப் பள்ளி கல்வி ஆண்டுகளில்தான் ஈட்டன்  அறிவியலில் ஆர்வம் காட்டத் தொடங்கினார். இவரது பெற்றோர் மற்றும் ஆசிரியர்கள் கொடுத்த ஆதரவே அவரை வேதியியலில் முதலிடம் பெற காரணமாக அமைந்தது.

## உயர் கல்வி

ஈட்டன் பிரின்சுடன் பல்கலைக்கழகத்தில் வேதியியலை முதன்மைப் பாடமாக தேர்ந்தெடுத்தார். 1957 ஆம் ஆண்டில் ஆர்வார்டு  பல்கலைக்கழகத்தில் சேர்வதற்கு முன்பு இளங்கலை பட்டம் பெற்றார். 1960 ஆம் ஆண்டு முதுகலைப் பட்டமும் 1961 ஆம் ஆண்டு முனைவர் பட்டமும் பெற்றார். 1961 ஆம் ஆண்டில். பள்ளியில் படித்த காலத்தில் இவர் கூடு வேதியியலை குறிப்பாக கீப்போன்கள் தொடர்பான வேதியியலை நன்கு அறிந்திருந்தார்.

## கற்பித்தல் அனுபவம்

ஆர்வார்டு பல்கலைக்கழகத்தில் படித்து பட்டம் பெற்றவுடன் ஈட்டன்  பெர்க்லியிலுள்ள கலிபோர்னியா பல்கலைக்கழகத்தில் உதவி பேராசிரியர் பதவியை ஏற்றுக்கொண்டார். இந்த நேரத்தில் அவர் அறிமுக கரிம வேதியியல் பாடத்தை கற்பித்தார். 1962 ஆம் ஆண்டு ஈட்டன்  சிகாகோ பல்கலைக்கழகத்திற்கு மாற்றப்பட்டு தொடர்ந்து பணிபுரிந்து வருகிறார் .

## ஆராய்ச்சி

சிகாகோ பல்கலைக்கழகத்திற்கு வந்தபின் ஈட்டன் தனது ஆராய்ச்சியைத் தொடங்கினார், இக்காலத்தில்தான் இவர் கியூபேன் தொகுப்புக்காக  மிகவும் பிரபலமானவர். 1964 ஆம் ஆண்டில் ஈட்டன் மற்றும் தாமசு டபிள்யூ. கோல் சூனியர் இருவரும் சாத்தியமற்ற கியூபேன் என்ற செயற்கை ஐதரோ கார்பன் மூலக்கூறை தயாரித்து ஒருங்கிணைத்தனர் . அசாதாரண கனசதுர வடிவியல் காரணமாக அச்செயற்கை ஐதரோ கார்பனுக்கு இந்த பெயர் வழங்கப்பட்டது. 90 டிகிரி பிணைப்பு கோணங்கள் அதிக சிரமத்தை கொடுத்து இந்த மூலக்கூறு உருவாதலை  அனுமதிக்காது என பல அறிவியலாளர்கள்  நம்பினர். பிற்காலத்தில் இவர் பெரிய பல்வளைய ஐதரோகார்பன்களை கண்டறிந்தார் .

## விருதுகள்

* ஆல்பிரட் பி. சுலோவன் அடித்தள் உறுப்பினர் (1963)
* ஆராய்ச்சி விருது, ரோக்ம் மற்றும் ஆசு நிறுவனம் (1975)
* அலெக்சாண்டர் வோன் அம்பொல்ட்டு பரிசு  (1985)
* ஆலன் பெர்மான் ஆய்வு வெளியீடு விருது, கப்பல் ஆராய்ச்சி ஆய்வகம், அமெரிக்க கடற்படை  (1995)
* ஆர்த்தர் சி கோப் அறிஞர் விருது, அமெரிக்க வேதியியல் கழகம் (1997)

## மேற்கோள்கள்

## வெளி இணைப்புகள்
* 
* 
* Home page at Chicago University
* http://www.synarchive.com/syn/14
* http://chronicle.uchicago.edu/000302/octa.shtml

பகுப்பு:1936 பிறப்புகள்
பகுப்பு:வாழும் மக்கள்
பகுப்பு:வேதியியலாளர்கள்
பகுப்பு:கரிம வேதியியலாளர்கள்
பகுப்பு:அமெரிக்க அறிவியலாளர்கள்
புரோமார்கைரைட்டு

**புரோமார்கைரைட்டு** *(Bromargyrite)* என்பது AgBr   என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமத்தை புரோமைரைட்டு என்ற பெயராலும் அழைக்கலாம். வெள்ளி புரோமைடின் இயற்கையான கனிம வடிவமாக இக்கனிமம் கருதப்படுகிறது. மெக்சிகோ, சிலி போன்ற நாடுகளில் முக்கியமாக புரோமார்கைரைட்டு கனிமம் கிடைக்கிறது. மோவின் அளவு கோலில் இதன் கடினத் தன்மை மதிப்பு 1.5 முதல் 2 என்ற அளவு ஆகும். குளோரார்கைரைட்டும் அயோடைரைட்டும் இதனுடன் தொடர்புடைய பிற கனிமங்களாகும். 
   
மெக்சிகோ நாட்டின் 32 மாவட்டங்களில் ஒன்றான சகாடிகாசு மாநிலத்தில் 1859 ஆம் ஆண்டு புரோமார்கைரைட்டு கண்டறியப்பட்டது. இங்குள்ள வெள்ளி படிவுகளில் உள்ள முதன்மை தாதுக்களின் ஆக்சிசனேற்ற விளை பொருளாக இக்கனிமம் காணப்பட்டது. இரும்பு மற்றும் மாங்கனீசு ஆக்சைடு தாதுக்களுடன் வெள்ளி, அயோடார்கைரைட்டு மற்றும் சுமித்சோனைட்டு போன்ற கனிமங்களுடன் வறண்ட சுற்றுச் சூழலில்  இக்கனிமம் தோன்றுகிறது.

## மேற்கோள்கள்

பகுப்பு:புரோமைடுகள்
பகுப்பு:ஆலைடு கனிமங்கள்
பகுப்பு:வெள்ளி கனிமங்கள்
பகுப்பு:கனசதுரக் கனிமங்கள்
தோர் (வரைகதை)

**தோர்** (**இடி அரசன்**) () என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த பாத்திரம் 'தோர்' என்ற பெயரில் உள்ள அஸ்கார்டியன் நாட்டு  தெய்வமான இடியின் கடவுளை பற்றியது. இவர் சுத்தியலை கொண்டு  இடியை கட்டுப்படுத்தும் சக்தி கொண்டவர் மற்றும் வானில் பறக்கும் திறமை உடையவன்.

இந்தக் கதாபாத்திரத்தை எழுத்தாளர் – பதிப்பாசிரியர் ஸ்டான் லீ, எழுத்தாளர் - லாரி லிபர் மற்றும் எழுத்தாளர் - கலைஞர் - ஆசிரியர் ஜாக் கிர்பி ஆகியோர் உருவாக்கினார்கள். தோரின் முதல் தோற்றம் ஆகஸ்ட் 1962 இல் இருந்தது டேல்ஸ் டு ஆஸ்டோனிஷ் #35 இருந்து ஆரம்பிக்கப்பட்டது.

இவர் பல தொடர்களில் நடித்துள்ளார் மேலும் அவென்ஜர்ஸ் என்ற மீநாயகன் அணியின் நிறுவன உறுப்பினராக உள்ளார், அந்த தொடரின் ஒவ்வொரு தொகுதியிலும் தோன்றுவார். இந்த பாத்திரம் இயங்குபடம் செய்யப்பட்ட தொலைக்காட்சித் தொடர்கள், திரைப்படங்கள், நிகழ்பட ஆட்டம், ஆடை, பொம்மைகள் மற்றும் வர்த்தக அட்டைகள் உள்ளிட்ட தொடர்புடைய மார்வெல் பொருட்களில் தோன்றியுள்ளது.

1988 ஆம் ஆண்டு தொலைக்காட்சி திரைப்படமான 'தி இன்க்ரெடிபிள் ஹல்க் ரிட்டர்ன்ஸ்' என்ற திரைப்படத்தில் எரிக் ஆலன் கிராமர் இந்த பாத்திரத்தை முதன்முதலில் திரைப்பட வடிவமாக சித்தரித்தார். தோர் என்ற பாத்திரத்திற்கு நடிகர் கிறிஸ் ஹெம்ஸ்வர்த் என்பவர் உயிர் கொடுத்தார். இவர் தோர் (2011), தி அவேஞ்சர்ஸ் (2012), தோர்: த டார்க் வேர்ல்டு (2013), அவேஞ்சர்ஸ்: ஏஜ் ஒப் உல்ட்ரோன் (2015), டாக்டர் ஸ்ட்ரேஞ்ச் சிறப்புத் தோற்றம்  (2016), தோர்: ரக்னராக் (2017), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019), தோர்: லவ் அண்ட் தண்டர் (2022) போன்ற பல திரைப்படங்களில் தோர் ஒடின்சன் என்ற கதாபாத்திரத்தில் நடித்துள்ளார்.

இவர் "எல்லா நேரத்திலும் சிறந்த 100 வரைகதை புத்தக மீநாயகன்கள் " பட்டியலில் தோர் 14 வது இடத்தையும், 2012 இல் "சிறந்த 50 அவென்ஜர்ஸ்" பட்டியலில் முதலிடத்தையும் பெற்றார்.

## மேற்கோள்கள்

## வெளியிணைப்புகள்
*
*
*Larry Lieber interview in ''Alter Ego'' vol. 3, #2 (Fall 1999)

பகுப்பு:1962 வரைகதை கதாபாத்திரங்கள்
பகுப்பு:மார்வெல் வரைகதை மீநாயகன்கள்
பகுப்பு:அமெரிக்க மீநாயகன்கள்
பகுப்பு:ஸ்டான் லீ உருவாக்கிய கதாபாத்திரங்கள்
பகுப்பு:லாரி லிபர் உருவாக்கிய கதாபாத்திரங்கள்
பகுப்பு:ஜாக் கிர்பி உருவாக்கிய கதாபாத்திரங்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
2020 ஓமானில் கொரோனாவைரசுத் தொற்று

**2020 ஓமானில் கொரோனாவைரசுத் தொற்று** (*2020 coronavirus pandemic in Oman*) என்பது தற்போது நிகழ்ந்து கொண்டிருக்கும் கொரோனாவைரசு நோய் பரவல் பற்றியதாகும். 10 செப்டம்பர் நிலவரப்படி 88,337 பேர் உறுதி செய்யப்பட்ட நோய்த் தாக்கம் உள்ளவர்களாக அடையாளம் காணப்பட்டுள்ளனர் என்று சுகாதாரத்துறை அறிவித்துள்ளது. (10 செப்டம்பர் 2020 நிலவரப்படி) 762 பேர் உயிரிழந்துள்ளனர்.

## காலவரிசை

### பிப்ரவரி 2020
* 24 பிப்ரவரி 2020 அன்று முதல் இரண்டு ஓமானி பெண்களுக்கு கொரோனாவைரசுத் தொற்று உறுதி செய்யப்பட்டது. இவர்கள் இரண்டு பேரும் ஈரான் சென்று வந்தவர்கள்.
* 27 பிப்ரவரி 2020 அன்று ஓமானில் கொரோனாவைரசுத் தொற்று 6 ஆக உயர்ந்தது.

### மார்ச் 2020
* 3 மார்ச் 2020 அன்று ஓமானில் கொரோனாவைரசுத் தொற்று 12 ஆக உயர்ந்தது. இதில் நான்கு பேர் ஈரான் நாட்டை சேர்ந்தவர்கள்.

## தடுப்பு நடவடிக்கைகள்
ஓமானின் சுல்தான் உச்ச குழு ஒன்று அமைத்தார். இந்த குழுவானது 12 மார்ச் 2020 அன்று அனைத்து புதிய அயல்நாட்டு நுழைவுச்சான்று அல்லது விசா மற்றும் ஏற்கனவே வழங்கப்பட்ட விசாக்களையும் இரத்து செய்தது.

18 மார்ச் 2020 முதல் ஓமான் வரும் அனைத்து சர்வதேச பயணிகளுக்கும் தடை செய்யப்பட்டனர்.

### அனைத்து வானூர்திகளும் நிறுத்தம்
தேசிய வானூர்தி நிறுவனமான ஓமான் ஏர் பல நாடுகளுக்கான வானூர்தி சேவைகளை நிறுத்தியது.

## புள்ளிவிவரம்

## மேற்கோள்கள்

பகுப்பு:நாடு வாரியாக 2019–20 கொரோனாவைரசுத் தொற்று
பகுப்பு:2020 நிகழ்வுகள்
பகுப்பு:ஓமான்
என். சின்ன ராஜப்பா

**என். சின்ன ராஜப்பா** (*N. Chinarajappa*, பிறப்பு: அக்டோபர் 1 1953) எனும்   தெலுங்கு தேசம் கட்சி வைச் சேர்ந்த ஆந்திரா  அரசியல்வாதி ஆவார். தற்போது இவர் ஆந்திராவின்  முன்னாள்   துணை முதல்வர் ஆவார்.மேலும் இவர்  பெட்டாபுரம் சட்டமன்றத் தொகுதியில் இருந்து இரு முறை  சட்டமன்ற உறுப்பினராக தேர்வு செய்யப்பட்டார். இவர்  ஆந்திரா முன்னாள்  உள்துறை அமைச்சராக இருந்துள்ளார்.

## மேற்கோள்கள்

பகுப்பு:ஆந்திரப் பிரதேச அரசியல்வாதிகள்
பகுப்பு:1986 பிறப்புகள்
பகுப்பு:வாழும் மக்கள்
பகுப்பு:ஆந்திரப் பிரதேச மக்கள்
பகுப்பு:ஆந்திரப் பிரதேச சட்டமன்ற உறுப்பினர்கள்
2020 மாலைத்தீவுகளில் கொரோனாவைரசுத் தொற்று

மாலைத்தீவுகளில் கொரோனாவைரசு தொற்று, என்பது தற்போது நிகழ்ந்து கொண்டிருக்கும் கொரோனாவைரசு நோய் 2019 (COVID-19) பரவல் பற்றியதாகும். 7 மார்ச் 2020 அன்று முதல் பரவத் தொடங்கியது. 19 மார்ச் 2020 நிலவரப்படி, 16 பேர் நோயால் பாதிக்கப்பட்டுள்ளதாக சுகாதாரத்துறை அறிவித்துள்ளது.  

## காலவரிசை
7 மார்ச் 2020 அன்று, மாலத்தீவுகள் முதல் இரண்டு பேருக்கு கோவிட்-19 நோய் இருப்பதாத உறுதிப்படுத்தப்பட்டது. குரேடு தீவு கேளிக்கை விடுதிக்கு வந்து போன இத்தாலி நாட்டினரிடமிருந்து பரவியதாக நம்பப்படுகிறது. மார்ச் 9 அன்று, மாலத்தீவு மேலும் இரண்டு பேருக்கு கொரோனா வைரசுத் தொற்று உறுதிசெய்யப்பட்டது.  

## பயணம் மற்றும் வெளிநாட்டினர் வருகை கட்டுப்பாடுகள்
மாலைத்தீவுகள் சுற்றுலா துறை அமைச்சகம், மாலைத்தீவுகள் சுகாதாரத்துறை அமைச்சகத்தின் வழிகாட்டுதலின்படி, பின்வரும் நாடுகளுக்கு தற்காலிக பயண தடையை விதித்துள்ளன.  

## மேற்கோள்கள்

பகுப்பு:மாலைதீவுகள் 
பகுப்பு:நாடு வாரியாக 2019–20 கொரோனாவைரசுத் தொற்று
பகுப்பு:2020 நிகழ்வுகள்
உபேகா சித்ரசேனா

**உபேகா சித்ரசேனா** இலங்கை நாட்டைச் சேர்ந்த  பாலே நடனக் கலைஞர் மற்றும் நடன ஆசிரியர் ஆவார். 1950 ஆம் ஆண்டுகளில் இலங்கை நாட்டில் பாலே அறிமுகத்திற்கு முன்னோடியாக விளங்கிய நடன ஜோடிகளான வரிஜா மற்றும் சித்ரசேனா ஆகியோரில் இவரும் ஒருவர். 2011 ஆம் ஆண்டில் *மனோரி விஜேசேகரா* அவா்களால் "இலங்கையின் மிகச்சிறந்த பெண் நடனக் கலைஞர்" எனப் புகழப்பட்டார். மேலும் நூதன முரசுடனனான தனது உறவை தனித்துவம் வாய்ந்ததது என்று ஊடகப் பேட்டி ஒன்றில் தெரிவித்துள்ளார்.. தனது அறுபதாவது வயதில் அவர் நடன நிகழ்ச்சிகளில் இருந்து ஓய்வு பெறவும், முழுநேர பாலே நடனக் கலைக் கற்பித்தலில் ஈடுபடவும் முடிவு செய்தார்.

## ஆரம்ப கால வாழ்க்கை
உபேகா சித்ரசேனா குழந்தையாக இருந்தபோது, கொழும்பின் கோல்பெட்டி சுற்றுப்புறத்தில் உள்ள அவரது வீட்டிற்கு நவீன நடனத்தின் முன்னோடிகளும் பிரபல நடனக் கலைஞா்களுமாகிய *மார்தா கிரஹாம்* மற்றும் *பால் டெய்லர்* உள்ளிட்டோர் நடன சுற்றுப் பயணங்களின் போது அடிக்கடி வந்து செல்வா்.. நடன உலகில் வளர்ந்ததால், தானும் அதே பாதையை தேர்வு செய்ய உபேகா முடிவு செய்தார். தொழில்முறை நடனக் கலைஞராக மாறுவதற்காக தனது பெற்றோரால் நிறுவப்பட்ட சித்ரசேனா நடனப் பள்ளியில் பயிற்சி பெற்றார். இது நவீன மேடை நடனக் கலைஞர்களுக்கு பயிற்சியளிக்கும் அந்தக் காலத்தின் முதல் மற்றும் ஒரே  இலங்கை நிறுவனம் ஆகும்.

## தொழில்
**சித்ரசேனா** ஏழு வயதாக இருந்தபோது 1958 ஆம் ஆண்டில், குழந்தைகள் பாலேவான *வனஜாவில்*  **முதல் நிலை நடன நிகழ்ச்சி**   நடத்தப்பட்டது. அவரது முதல் முன்னணி பாத்திரம் 1965 இல், பதினைந்து வயதில் குழந்தைகள் பாலே *ரான்கிகிலியில்* . அதே ஆண்டில் அவர் *காரடியா* மற்றும் *நள தமயந்தி* ஆகிய *பாலே* நடன நிகழ்ச்சிகளில் நடனமாடினார், இது அவரது பெற்றோருடன்  தோன்றிய முதல் மேடை நிகழ்வாகும். கல்விப் படிப்பை முடித்த பிறகு  பிறகு, அவர் 1971 இல் தனது முதல் உலக சுற்றுப்பயணத்தை மேற்கொண்டார். 1975 ஆம் ஆண்டில் அவர் தனது தந்தையுடன் *கரடியாவில்* முக்கியக் கதாபாத்திரத்தில் நடனமாடினார், இந்த பாத்திரம் அவரது தாயார் பல ஆண்டுகளாக நடித்ததாகும். 1978 ஆம் ஆண்டில், *கிங்கினி கோலாமா* என்ற முக்கிய பாத்திரத்தில் நடனமாடினார். 2011 முதல் அவர் மேடை நிகழ்ச்சிகளில் ஆடவில்லை, ஆனால் அவரது நடனப் பள்ளி மூலமாக இளம் நடனக் கலைஞர்களுக்கு கற்பித்தும், வழிகாட்டியும் வருகிறார். இலங்கை நாட்டுக் குழந்தைகளுக்கு நடனம் கற்க ஒரு உண்டு உறைவிட நடனப் பள்ளியைக் கட்டுவதே அவரது தற்போதைய நோக்கமாக உள்ளது.

## தனிப்பட்ட வாழ்க்கை
1973 ஆம் ஆண்டு எஸ்ஓஎஸ் குழந்தைகள் கிராமங்களின் இயக்குநரான *திவாகர் ரத்னதுரை* என்பவரை மணந்த சித்ரசேனாவிற்கு   குழந்தைகள் ஏதும் இல்லை. 2002 ஆம் ஆண்டு ஒரு நேர்காணலில்  தனது கணவர் தனது தொழில் வாழ்க்கையில் சுதந்திரமாகக் கவனம் செலுத்த தன்க்கு வாய்ப்பு அளித்தாகக் கூறி இருந்தார். சித்ரசேனா வஜிரா கலாயத்தநாய நடனப் பள்ளியின் வழிநடத்தும் தலைமைப் பொறுப்பை எதிர்காலத்தில் தனது மருமகன்களுக்கு வழங்க அவர் திட்டமிட்டுள்ளதாகத் தெரிவித்து உள்ளார்.

## மேற்கோள்கள்


பகுப்பு:வாழும் மக்கள்
வாஸ்ப்

**வாஸ்ப்** (**குளவி**) () என்பது மார்வெல் காமிக்ஸ் நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கற்பனை மீநாயகன் கதாப்பாத்திரம் ஆகும். ஸ்டான் லீ, ஜாக் கிர்பி, எர்னி ஹார்ட் ஆகியோரால் இந்தக் கதாப்பாத்திரம் உருவாக்கப்பட்டுள்ளது. வாஸ்ப்பின் முதல் தோற்றம் ஜூன் 1963 இல் இருந்தது டேல்ஸ் டு ஆஸ்டோனிஷ் #44 என்ற கதையில் இருந்து அறிமுகப்படுத்தப்பட்டது. மார்வெலின் மிகவும் குறிப்பிடத்தக்க மற்றும் சக்திவாய்ந்த பெண் நாயகர்களில் ஒருவராக குளவி விவரிக்கப்பட்டுள்ளது.

அவரது கதாபாத்திரம் குளவி இறக்கை கொண்டு அதிக உயரம் பறக்கக்கூடியவராகவும், பூச்சிக் கொல்லி குண்டை வாய் மூலம் துப்பி எதிரிகளை கொள்ளக்கூடிய சக்தி படைத்தவராகவும் சித்தரிக்கப்பட்டுள்ளது. இவர் அவென்ஜர்ஸ் நிறுவன உறுப்பினராகவும், அணியின் நீண்டகால தலைவராகவும் உள்ளார். இவர் ஹாங்க் பிம்மின் முன்னாள் மனைவியும், நதியா வான் டைனின் மாற்றாந்தாயும் ஆவார்.

இந்த பாத்திரம் 2015 ஆம் ஆண்டு ஆண்ட்-மேன் என்ற திரைப்படத்தில் ஒரு சிறிய வேடத்தில் தோன்றிவிக்கப்பட்டது. மார்வெல் திரைப் பிரபஞ்சம் இந்த பாத்திரத்தை நடிகை மிச்செல் பைபர் மூலம் ஆன்ட்-மேன் மற்றும் தி வாஸ்ப் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களில் சித்தரித்தனர்.

2011 இல் வாஸ்ப் கதாபாத்திரம் "எல்லா நேரத்திலும் சிறந்த 100 காமிக் புத்தக ஹீரோக்களில்" 99 வது இடத்தைப் பிடித்தது. 2012 இல் "சிறந்த 50 அவென்ஜர்ஸ்" பட்டியலில் 26 வது இடமும் பெற்றார். 

## மேற்கோள்கள்

## வெளியிணைப்புகள்
* 
* Earth's Mightiest Heroines, a fansite for the Women of the Avengers

பகுப்பு:1963 வரைகதை கதாபாத்திரங்கள்
பகுப்பு:மார்வெல் வரைகதை மீநாயகன்கள்
பகுப்பு:அமெரிக்க மீநாயகன்கள்
பகுப்பு:ஸ்டான் லீ உருவாக்கிய கதாபாத்திரங்கள்
பகுப்பு:ஜாக் கிர்பி உருவாக்கிய கதாபாத்திரங்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
சந்தியா எக்னெலிகொட

**சந்தியா ஏக்னலிகொட (Sandya Eknaligoda)  இவர்** இலங்கையின் மனித உரிமை ஆர்வலர் ஆவார். இவர் காணாமல் போன பத்திரிகையாளர் பிரகீத் எக்னலிகொடாவின் மனைவியுமாவார். இவர் 2017ஆம் ஆண்டில் சர்வதேச வீரதீர பெண்கள் விருது பெற்றுள்ளார். இலங்கையில் காணாமல் போன ஆயிரக்கணக்கானோருக்காக இவர் பிரச்சாரம் செய்து வருகிறார்.

இவர் ஒரு தாக்குதல் பட்டியலில் இருப்பதாக இவரின் கணவர் இவரிடம் கூறியிருந்தார். மேலும் எழுதுவதை நிறுத்துமாறு எச்சரித்து இவருக்கு அச்சுறுத்தல்கள் வந்தன. ஊழல் குறித்து விசாரிப்பதாக இவர் கடத்தப்பட்டு 2009இல் திரும்பினார்.   தமிழ் கிளர்ச்சியாளர்களுக்கு எதிரான போராட்டத்தில் இலங்கை இராணுவத்தால் பொதுமக்களுக்கு எதிராக இரசாயன ஆயுதங்கள் பயன்படுத்தப்பட்டதாக விசாரிக்கப்பட்டபோது, இவரது கணவரும் பிரபல பத்திரிகையாளருமான பிரகீத் எக்னலிகொடா 2010இல் காணாமல் போனதை அடுத்து இவர் மேலும் தீவிரமாக ஈடுபட்டார்.

## குறிப்புகள்

பகுப்பு:வாழும் மக்கள்
ரெபேக்கா கபுகோ

**ரெபேக்கா கபுகோ (Rebecca Kabugho)** (பிறப்பு: 1994 செப்டம்பர் 4) இவர் ஒரு காங்கோவின் சமூக ஆர்வலர் ஆவார். இவர் அரசாங்கத்தால் தடுத்து வைக்கப்பட்டார். இளம் கைதிகளில் ஒருவராக இவர் இருந்தார். மேலும் இவருக்கு 2017 ஆம் ஆண்டில் சர்வதேச வீரதீர பெண்கள் விருது வழங்கப்பட்டது.

## வாழ்க்கை
கபுகோ 1994இல் கிழக்கு காங்கோ ஜனநாயகக் குடியரசின் வடக்கு கிவு மாகாணத்தின் தலைநகரமான கோமா என்ற இடத்தில் பிறந்தார். இவர் 2012 சூனில் தனது சொந்த ஊரில் நிறுவப்பட்ட லுச்சாவின் (மாற்றத்திற்கான போராட்டம்) உறுப்பினராக இருந்தார். லுச்சா மாற்றத்திற்கான ஒரு படிநிலை அல்லாத வன்முறையற்ற இயக்கமாகும்.

லுச்சாவை காங்கோவின் தேசிய புலனாய்வு அமைப்பு ஒரு "கிளர்ச்சி இயக்கம்" என்று எதிர்த்தது. பல அமைதியான போராட்டங்களுக்குப் பிறகு பிப்ரவரி 16 அன்று கைது செய்யப்பட்ட ஆறு உறுப்பினர்களில் கபுகோவும் ஒருவராக இருந்தார். அந்த நேரத்தில் நடந்த ஆர்ப்பாட்டத்திற்கு "டெட் சிட்டி" என்று பெயரிடப்பட்டது.  காங்கோவின் அதிபர் ஜோசப் கபிலாவின்  அரசியலமைப்பை புறக்கணித்தமை தொடர்பாக இவருக்கும் மற்ற ஐந்து பேருக்கும் சட்ட கீழ்ப்படியாமையை ஊக்குவித்ததாக குற்றம் சாட்டப்பட்டது.

இவர் தனது சொந்த ஊரில் உள்ள ஒரு சிறையில் ஆறு மாதங்கள் கழித்தார். அதே நேரத்தில் சமூக ஊடகங்களிலும்  மற்றும் சர்வதேச பத்திரிகைகளிலும் "உலகின்  இளைய கைதி" என்று பாராட்டப்பட்டார்.

2016 திசம்பர் 16 அன்று, அரசியலமைப்பற்ற அரசாங்கமாக காங்கோவின் தேசிய புலனாய்வு அமைப்பு கருதுவதை எதிர்த்து மீண்டும் கைது செய்யப்பட்ட 19 ஆர்வலர்களில் ரெபேக்காவும் இருந்தார். பின்னர், இவர் ஒரு வாரத்திற்குள் விடுவிக்கப்பட்டார். ஆனால் காங்கோவின் மேம்பாடுகளுக்காக ஒரு முன்னணி அகிம்சை பிரச்சாரகராகத் தொடர்ந்தார்.

கபுகோவுக்கு மெலனியா திரம்ப் சர்வதேச பன்னிரண்டு பெண்களுடன் சர்வதேச வீரதீர பெண்கள் விருது 2017 மார்ச் மாதம் வழங்கினார். 2016ஆம் ஆண்டில் இவருக்கு சர்வதேச பெண்கள் வீரதீர விருது வழங்கப்பட்டது.

## குறிப்புகள்

பகுப்பு:வாழும் மக்கள்
பகுப்பு:1994 பிறப்புகள்
ஊர்பா மனிதன்

**ஊர்பா மனிதன் சிலை** (**Urfa man**) (காலம்:கிமு 9,000**) தற்கால [[துருக்கி]] நாட்டில் [[மேல் மெசொப்பொத்தேமியா]]வின் தென்கிழக்கே உள்ள பாலிக்கிகோல் எனுமிடத்திற்கு அருகே உள்ள தொல்லியற்களத்**தை அகழ்வாய்வு செய்யும் போது 1993-இல் கண்டுபிடிக்கப்பட்டு, 1997-இல் ஆய்வு செய்யப்பட்டது.  ஊர்பா மனிதச் சிலை மட்பாண்டத்திற்கு முந்தைய புதிய கற்காலம் (அ) காலமான கிமு 9,000 ஆகும். இதுவரை கண்டுபிடிக்கப்பட்ட பெரிய மனிதச் சிற்பங்களில் இதுவே முதலாவது ஆகும்.   துருக்கியின் பெருவயிறு மலைக்கு அருகில் 10 கிலோ மீட்டர் தொலைவில் கண்டெடுத்த தொல்பொருட்களில் ஒன்றாகும். ஊர்பா மனிதச் சிலை 1.90 மீட்டர் உயரம் கொண்டது.  இச்சிலையின் குழி விழுந்த கண்கள் கருப்பாக உள்ளது.இச்சிலை V-வடிவ கழுத்துப்பகுதியுடன் கூடியது இச்சிற்பத்தின் இரண்டு கைகளும் முன்பகுதியில் கைகோர்த்தபடி உள்ளது.

## படக்காட்சிகள்

File:Urfa Adamı.jpg|ஊர்பா மனிதச் சிலையின் காட்சி 
File:Urfa man portrait.jpg|ஊர்பா மனிதனின் சித்திரம் 


## இதனையும் காண்க

* அயின் காஜல் சிலைகள்
* பெருவயிறு மலை

## மேற்கோள்கள்

பகுப்பு:தொல்பொருட்கள்
பகுப்பு:துருக்கி
பகுப்பு:தொல்லியல்
பகுப்பு:மெசொப்பொத்தேமியா
பகுப்பு:அண்மைக் கிழக்கு நாடுகளின் தொல்லியல்